**ΠΡΟΣΚΛΗΣΗ**

To Τμήμα Ναυτιλιακών Σπουδών του Πανεπιστημίου Πειραιά, το Τμήμα Χημείας ΕΚΠΑ και η Ένωση Ελλήνων Χημικών (ΕΕΧ), ως μέρος των εκδηλώσεων για τα 100 χρόνια της IUPAC διοργανώνουν την Τρίτη 12 Φεβρουαρίου 2019

WOMEN BREAKFAST

στο οποίο θα μετάσχουν γυναίκες χημικοί από όλο τον κόσμο για να γιορτάσουν τα επιτεύγματα των γυναικών στη Χημεία.

 Οι ομάδες που συμμετέχουν οργανώνουν εκδηλώσεις δικτύωσης για το πρωινό και θα συνδεθούν διαδικτυακά την ίδια ημέρα με άλλες ομάδες από όλο τον κόσμο, με στόχο την ενίσχυση των δεσμών μεταξύ των γυναικών στη χημεία.

Στο πλαίσιο αυτής της εκδήλωσης θα βραβευθούν τρεις Ελληνίδες γυναίκες Χημικοί για την προσφορά τους στην Επιστήμη της Χημείας στον επαγγελματικό τους χώρο, καθώς και οι μαθητές που διακρίθηκαν στην 50η ICHO 2018.

Η εκδήλωση θα αρχίσει στο **Τμήμα Χημείας του ΕΚΠΑ**, αίθουσα Καραθεοδωρή, από τις **9.00 π.μ**. μέχρι τις **11.00 π.μ.** με παράθεση δωρεάν πρωϊνού, ομιλίες και events και θα συνεχιστεί στην αίθουσα Τελετών του Πανεπιστημίου Πειραιά από τις **11.00 π.μ**. μέχρι τις **16.00**, όπου και θα πραγματοποιηθούν οι βραβεύσεις, οι συζητήσεις και η κεντρική ομιλία.

Για δηλώσεις συμμετοχής παρακαλούμε να συμπληρωθεί η επισυναπτόμενη φόρμα.

Προσοχή για την καλή διοργάνωση των εκδηλώσεων η συμμετοχή σας να σταλεί μέχρι τις **8/2/2019**

Για την εκδήλωση στο **Τμήμα Χημείας ΕΚΠΑ** στο **iupac100@chem.uoa.gr**,

Για την εκδήλωση στο **Πανεπιστήμιο του Πειραιά** στο **info@eex.gr**

Σε περίπτωση που θέλετε **να συμμετάσχετε** και στις **δύο εκδηλώσεις**, η αίτηση συμμετοχής πρέπει να αποσταλεί και στις **δύο ηλεκτρονικές διευθύνσεις.**

*Σύντομα θα ανακοινωθεί το Πλήρες πρόγραμμα των εκδηλώσεων*.